Lav et referat af nedenstående tekst:

Tekst:
Når du næste gang skal med en Stena Line-færge fra det nordjyske, bliver det med en helt ny bæredygtig pose ombord. Stena Line erstatter nemlig én million plastikposer med biologiske og nedbrydelige poser. Allerede tilbage i 2016 introducerede Stena Line plastikposer med 80 procent genbrugsplast, men den bliver nu skiftet ud med en hundrede procent nedbrydelig bærepose. - Plastik som ender i havet er et voksende, miljømæssigt problem. Derfor har vi sat det ambitiøse mål om at udfase bæreposer og engangsmaterialer af plastik ombord på alle vores færger i løbet af det kommende år, siger Erik Lewenhaupt, Head of Sustainability hos Stena Line, i en pressemeddelse. I løbet af sommeren 2017 vil 1,3 millioner engangskaffekopper også blive erstattet af et biologisk nedbrydeligt alternativ. Stena Lines bæredygtige indsats omfatter alle deres 35 færger i Europa samt terminaler og kontorer, hvor Stena Line holder til.

Referat:
Næste år er det engangskaffekopperne, der bliver skiftet ud på rederiets færger.